ai4bharat/Pralekha huggingface dataset:
জলশক্তি মন্ত্রক
গঙ্গার ঘাটগুলি পুনর্নির্মাণ
নতুন দিল্লি, ৫ আগস্ট, ২০২১
নমামী গঙ্গে কর্মসূচির আওতায় স্নানঘাট ও শ্মশান ঘাটগুলির জন্য জাতীয় পরিশ্রুত গঙ্গা মিশনের মাধ্যমে গত তিনটি অর্থবর্ষ এবং চলতি অর্থবর্ষের ৩০ জুন পর্যন্ত রাজ্যওয়াড়ি তহবিল বরাদ্দ / বন্টনের খতিয়ান নিম্নরূপ -
|
|
অর্থবর্ষ
|
|
উত্তরাখন্ড
|
|
উত্তরপ্রদেশ
|
|
বিহার
|
|
ঝাড়খন্ড
|
|
পশ্চিমবঙ্গ
|
|
মোট
|
|

|
|
২০১৮-১৯
|
|
৪১.৮২
|
|
২৬৬.৭৪
|
|
১৮.৫২
|
|
৬.৩৬
|
|
৪.৮২
|
|
৩৩৮.২৬
|
|
২০১৯-২০
|
|
৩.২১
|
|
৪৮.১৫
|
|
২২.০৭
|
|
২.২৮
|
|
১.১৫
|
|
৭৬.৮৬
|
|
২০২০-২১
|
|
৯.৪৫
|
|
৪.১৮
|
|
১১.৮২
|
|
৩.২৩
|
|
৩.৭৯
|
|
৩২.৪৭
|
|
২০২১-২২
|
|
৬.৭১
|
|
১.১৮
|
|
১.৬৪
|
|
-
|
|
০.৯৪
|
|
১০.৪৭
|
|
মোট
|
|
৬১.১৯
|
|
৩২০.২৫
|
|
৫৪.০৫
|
|
১১.৮৭
|
|
১০.৭০
|
|
৪৫৮.০৬
স্নানঘাট ও শ্মশান ঘাটগুলির বর্তমান হালহকিকত নিম্নরূপ :
|
|
ক্রমিক সংখ্যা .
|
|
রাজ্য
|
|
অনুমোদিত স্নানঘাট ও শ্মশান ঘাটের সংখ্যা
|
|
নির্মাণ কাজ শেষ হওয়া স্নানঘাট ও শ্মশান ঘাটের সংখ্যা
|
|
কাজ চলতে থাকা স্নানঘাট ও শ্মশান ঘাটের সংখ্যা
|
|
দরপত্র আহ্বান করা হবে এমন স্নানঘাট ও শ্মশান ঘাটের সংখ্যা
|
|
১
|
|
উত্তরাখন্ড
|
|
৪৫
|
|
৪৩
|
|
২
|
|
০
|
|
২
|
|
উত্তরপ্রদেশ
|
|
১০৩
|
|
৯৯
|
|
০
|
|
৪
|
|
৩
|
|
বিহার
|
|
৩১
|
|
১৪
|
|
১৫
|
|
২
|
|
৪
|
|
ঝাড়খন্ড
|
|
১৬
|
|
১৫
|
|
১
|
|
০
|
|
৫
|
|
পশ্চিমবঙ্গ
|
|
৩৬
|
|
৩৩
|
|
৩
|
|
০
|
|
মোট
|
|
২৩১
|
|
২০৪
|
|
২১
|
|
৬
লোকসভায় আজ এক লিখিত জবাবে এই তথ্য দেন জলশক্তি প্রতিমন্ত্রী শ্রী প্রহ্লাদ সিং প্যাটেল।
CG/BD/AS/ 5 August, 2021… 
(Visitor Counter : 54
বিজ্ঞানওপ্রযুক্তিমন্ত্রক
ডিএসটি-র সংকলনে স্থান পেয়েছেন এস এন বোস ন্যাশনাল সেন্টার ফর বেসিক সায়েন্সেস-এর বরিষ্ঠ অধ্যাপিকা প্রিয়া মহাদেবন
কলকাতা, ২২ মার্চ, ২০২২
ভারত সরকারের বিজ্ঞান ও প্রযুক্তি দপ্তরের অন্তর্গত কলকাতার এস এন বোস ন্যাশনাল সেন্টার ফর বেসিক সায়েন্সেস-এর প্রবীণ অধ্যাপিকা প্রিয়া মহাদেবন “৭৫ আন্ডার ৫০ সায়েন্টিস্টস শেপিং টুডেজ ইন্ডিয়া” নামক দপ্তরের সংকলনে স্থান করে নিয়েছেন। পুস্তিকাটি এ বছর ২৮ ফেব্রুয়ারি নতুন দিল্লীতে প্রকাশ করেন কেন্দ্রীয় বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত প্রতিমন্ত্রী ডঃ জিতেন্দ্র সিং। কমপেনডিয়ামে ৭৫ জন বিজ্ঞানীর ব্যক্তিগত জীবন এবং পেশাদারি সাফল্যের কথা উল্লিখিত হয়েছে। তাঁদের ঘিরে থাকা বৈচিত্র্য এবং প্রেক্ষাপটের বিভিন্নতা, বিজ্ঞানী হওয়ার কারণ, কি কি ধরনের প্রতিবন্ধকতার সম্মুখীন হয়েছেন তাঁরা, বিভিন্ন বিভাগে তাঁদের কাজ নিয়ে পুংখানুপুঙ্খ আলোচনায় সমৃদ্ধ হয়েছে পুস্তিকাটি।
অধ্যাপিকা মহাদেবনের কাজ মূলত বৈদ্যুতিন, চুম্বক, ন্যানোস্কেলের ব্যবস্থাতে কাঠামোগত, আলোকিক এবং যান্ত্রিক বৈশিষ্ট্য এবং অবস্থান পরিবর্তন সাপেক্ষ ধাতু যৌগিকে আকর্ষণশক্তি সমৃদ্ধ নমুনার সৃষ্টি ইত্যাদি।
অধ্যাপিকা মহাদেবন প্রতিষ্ঠানে রিডার হিসেবে যোগ দেন ২০০৫ সালে। ২০০৯-এ তিনি ওই প্রতিষ্ঠানেই অ্যাসোসিয়েট প্রফেসার পদে উন্নিত হন। ২০১৩ থেকে এখনও পর্যন্ত তিনি ওই প্রতিষ্ঠানে অধ্যাপিকা হিসেবে কাজ করে চলেছেন।
অধ্যাপিকা মহাদেবন ১৯৯৩-এ ব্যাঙ্গালোরের আইআইএসসি-র পদার্থ বিভাগ থেকে স্নাতকোত্তর ডিগ্রি লাভ করেন। ১৯৯৮-এ তিনি পিএইচডি করেন। তিনি একাধিক পুরস্কার-ও পেয়েছেন। তাঁকে ২০২২-এর পয়লা জানুয়ারি থেকে দ্য ওয়ার্ল্ড অ্যাকাডেমি অফ সায়েন্সেস -এর ফেলো হিসেবে নির্বাচিত করা হয়।
SSS/AP/NS
(Visitor Counter : 32
পরিবেশওঅরণ্যমন্ত্রক
আইভরি কোস্টের আবিদজানে মরুভূমির সম্প্রসারণরোধে রাষ্ট্রসংঘ কনভেনশনের কনফারেন্স অফ পার্টিজ -এর পঞ্চদশ অধিবেশনে ভারতীয় প্রতিনিধি দলের নেতৃত্বে শ্রী ভূপেন্দর যাদব
নয়াদিল্লী, ১০ মে, ২০২২
আইভরি কোস্টের আবিদজানে ৯ থেকে ২০ মে পর্যন্ত মরুভূমির সম্প্রসারণরোধে রাষ্ট্রসংঘ কনভেনশনের কনফারেন্স অফ পার্টিজ -এর পঞ্চদশ অধিবেশনে ভারতীয় প্রতিনিধি দলের নেতৃত্ব দেবেন কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দর যাদব।
উল্লেখ করা যেতে পারে, ভারত ২০১৯-এর ২ থেকে ১৩ সেপ্টেম্বর পর্যন্ত নতুন দিল্লিতে মরুভূমির সম্প্রসারণরোধে রাষ্ট্রসংঘ কনভেনশনের কনফারেন্স অফ পার্টিজের চতুর্দশ অধিবেশন আয়োজন করেছিল। ভারত বর্তমানে কনফারেন্স অফ পার্টিজের সভাপতি পদে দায়িত্ব পালন করছে। চতুর্দশ অধিবেশনে প্রধানমন্ত্রী শ্রী নরেন্দ্র মোদী ভারতে ভূমিক্ষয় প্রতিরোধে এক উচ্চাকাঙ্খী লক্ষ্যমাত্রা স্থির করেছিলেন। তিনি বলেছিলেন, এখন থেকে ২০৩০-এর মধ্যে ভারতে ২১ মিলিয়ন হেক্টরের পরিবর্তে ২৬ মিলিয়ন হেক্টর এলাকার ভূমিক্ষয় প্রতিরোধে উদ্যোগ নেওয়া হবে। প্রধানমন্ত্রী আরও বলেছিলেন, ভূমিক্ষয় রোধের পাশাপাশি ২৬ মিলিয়ন হেক্টর ভূমির ইকোসিস্টেম এবং উর্বরশীলতা বাড়ানোর ওপরেও গুরুত্ব দেওয়া হবে। ভূমিক্ষয় রোধের পাশাপাশি কৃষি জমি, অরণ্য অঞ্চল ও জলাভূমির ক্ষয় রোধে ভারতে একটি ভূ-প্রকৃতি পুনরুদ্ধারমূলক পদক্ষেপ গ্রহণ করবে।
কোভিড মহামারী সত্ত্বেও সভাপতি পদের দায়িত্ব পালনের সময় ভারত সারা বিশ্বে ভূমিক্ষয় প্রতিরোধের লক্ষ্য পূরণে সমস্ত দেশকে একত্রিত করতে গুরুত্বপূর্ণ অবদান রেখেছে। রাষ্ট্রসংঘের সাধারণ অধিবেশনে গত বছরের ১৪ই জুন এক উচ্চপর্যায়ের বৈঠকে প্রধানমন্ত্রী শ্রী মোদী মরুভূমির সম্প্রসারণরোধ, ভূমিক্ষয় এবং খরার প্রভাব হ্রাস করতে ভারত যে সমস্ত উদ্যোগ গ্রহণ করেছে এবং সংশ্লিষ্ট ক্ষেত্রে যে সাফল্য অর্জিত হয়েছে, সেকথা তুলে ধরেন।
ভারতের সভাপতি পদের দায়িত্ব পালনের সময় আরও একটি গুরুত্বপূর্ণ অগ্রগতি হিসেবে জি-২০ গোষ্ঠীভুক্ত দেশগুলির নেতৃবৃন্দ ভূমিক্ষয় প্রতিরোধ করার গুরুত্ব এবং কার্বন নিঃসরণ হ্রাস করার প্রাসঙ্গিকতা স্বীকার করে নিয়ে এক ট্রিলিয়ন চারাগাছ রোপনের এক উচ্চাকাঙ্খী লক্ষ্য স্থির করে। ভারত এই প্রয়াসে অন্যান্য দেশগুলিকেও সামিল হওয়ার অনুরোধ জানায়, যাতে ২০৩০-এর মধ্যে দীর্ঘমেয়াদী উন্নয়নের উদ্দেশ্য পূরণ করা যায়।
মরুভূমির সম্প্রসারণরোধে রাষ্ট্রসংঘ কনভেনশনের আওতায় খরাজনিত প্রভাব দূর করতে কার্যকর নীতি প্রণয়ন ও তার রূপায়নে প্রথমবার একটি আন্তঃসরকারি কর্মীগোষ্ঠী গঠনের সিদ্ধান্ত হয়। সেই অনুসারে একটি খসড়া প্রতিবেদন প্রস্তুত করা হয়েছে। এই প্রতিবেদনটি নিয়ে কপ১৫-র চলতি অধিবেশনে আলোচনা করা হবে।
আইভরি কোস্টের আবিদজানে মরুভূমির সম্প্রসারণরোধে রাষ্ট্রসংঘ কনভেনশনের কপ১৫-র পঞ্চদশ অধিবেশনে ভবিষ্যৎ ভূমিক্ষয় প্রতিরোধে অগ্রগতির ধারা অব্যাহত রাখতে বিভিন্ন দেশের সরকার, বেসরকারি সংস্থা, নাগরিক সমাজ ও সংশ্লিষ্ট সব পক্ষ একত্রিত হয়ে ভূমি ও অন্যান্য গুরুত্বপূর্ণ বিষয়গুলির মধ্যে যোগসূত্র খুঁজে বের করার কাজ করবে।
পঞ্চদশ অধিবেশনে এই বিষয়টি নিয়ে দু-দিন ধরে আলোচনা হচ্ছে। এই আলোচনায় রাষ্ট্রপ্রধানরা এক উচ্চপর্যায়ের গোলটেবিল বৈঠকে পারস্পরিক মত বিনিময় করবেন।
এবারের সম্মেলনে খরা, ভূমিক্ষয় প্রতিরোধ, ভূমির অধিকার, লিঙ্গ সমতা এবং যুব ক্ষমতায়ণের মত গুরুত্বপূর্ণ বিষয়গুলি নিয়ে আলোচনা হবে। কপ১৫-র এই অধিবেশনে ভবিষ্যতের উপযোগী ভূমি ব্যবহারের পাশাপাশি ভূমিক্ষয় প্রতিরোধ এবং খরাজনিত পরিস্থিতির মোকাবিলায় স্থায়ী সমাধানসূত্র খুঁজে বের করার ওপর জোর দেওয়া হবে বলে মনে করা হচ্ছে।
CG/BD/AS/
(Visitor Counter : 111
রেলমন্ত্রক
দক্ষিণ-পূর্ব রেলওয়ে শহরতলীর শাখার রেলযাত্রীরা কিউআর কোড দিয়ে ইউটিএস মোবাইল অ্যাপ ব্যবহার করতে পারবেন
কলকাতা, ৪ ডিসেম্বর, ২০১৮
দক্ষিণ-পূর্ব রেলের শহরতলীর শাখার নিত্যযাত্রীরা এখন থেকে অসংরক্ষিত টিকিট মোবাইল অ্যাপের মাধ্যমে বুক করার সুবিধা পাবেন। যাত্রী সুবিধার্থে কিউআর কোড দিয়ে মোবাইল অ্যাপের মাধ্যমে এই সুবিধা পাওয়া যাবে। এর আগে যেসব স্টেশনে ২০ মিটারের মধ্যে জিও ফেন্সিং আছে, সেগুলিতে অ্যাপ ব্যবহার করে টিকিট কাটা যেত না। বর্তমান এই ব্যবস্থায় যাত্রীরা যে স্টেশন থেকে যাত্রা শুরু করবেন সেখানে পৌঁছনোর পরও টিকিট কিনতে পারবেন। নতুন এই ব্যবস্থা ১ ডিসেম্বর, ২০১৮ থেকে কার্যকর হয়েছে। প্রথম পর্যায়ে ইউটিএস অ্যাপ ডাউনলোড করতে হবে। এরপর কিউআর কোড স্ক্যান করে যে স্টেশন থেকে যাত্রা শুরু হচ্ছে, তার নাম লিখতে হবে। অ্যাপ গন্তব্যস্থল জানতে চাইবে। সেটি পূরণ করার পর মোবাইল ওয়ালেটের মাধ্যমে টিকিটের দাম দিতে হবে।
বর্তমানে দক্ষিণ-পূর্ব রেলওয়ের খড়্গপুর ডিভিশনের ৫৬টি শহরতলীর স্টেশনে নিত্যযাত্রীদের জন্য এই ব্যবস্থা চালু হয়েছে। হাওড়া-মেদিনীপুর, পাঁশকুড়া-হলদিয়া, সাঁতরাগাছি-আমতা, সাঁতরাগাছি-শালিমার ও পাঁশকুড়া-তমলুক শাখার যাত্রীরা এই ব্যবস্থা পাচ্ছেন।
যাত্রীরা কিউআর কোড দিয়ে মোবাইল অ্যাপের মাধ্যমে টিকিট কেনার সুবিধা পাওয়ায় তাঁদের সময় সাশ্রয় হবে। প্রতিটি স্টেশনের কিউআর কোড স্টেশনের প্রবেশ পথে, টিকিট বুকিং জানালায় ও অন্যান্য ডিসপ্লে বোর্ডে দেওয়া থাকছে। দক্ষিণ-পূর্ব রেলওয়ের শহরতলী শাখায় প্রতিদিন প্রায় ৩ লক্ষ ৮৩ হাজার যাত্রী চলাচল করেন। নতুন এই ব্যবস্থা দীর্ঘ সময় টিকিট কাউন্টারে লাইন দেওয়ার সমস্যা থেকে মুক্তি দেবে।
SSS/PM/DM
(Visitor Counter : 129
প্রতিরক্ষামন্ত্রক
তৃতীয় আল নাগহ্ ২০১৯ সেনা মহড়ার সমাপ্তি অনুষ্ঠান
নয়াদিল্লি, ২৬ মার্চ, ২০১৯
ভারতীয় সেনাবাহিনী এবং রয়্যাল ওমান সেনাবাহিনীর মধ্যে তৃতীয় পর্বের যৌথ সেনা প্রশিক্ষণ মহড়া ‘আল নাগহ্ ২০১৯’ সোমবার সে দেশের জাবেল আল আখদার প্রশিক্ষণ শিবিরে সম্পন্ন হয়েছে। মহড়ার সমাপ্তি অনুষ্ঠানে দুই দেশের পর্যবেক্ষকরা উপস্থিত ছিলেন। অনুষ্ঠানে ভারতের পক্ষে উপস্থিত ছিলেন ওমানে নিযুক্ত ভারতের রাষ্ট্রদূত শ্রী মুনু মহাওয়ার এবং মেজর জেনারেল এ কে সামন্তারা। সে দেশের সেনাবাহিনীর হয়ে উপস্থিত ছিলেন মেজর জেনারেল মাতার বিন সালিম বিন রশিদ আল বালুশি এবং একাধিক উচ্চপদস্থ আধিকারিক। মহড়ায় অংশগ্রহণকারী দুই দেশের বাহিনীর আধিকারিকরা পর্যবেক্ষকদের এই প্রশিক্ষণ মহড়ার অগ্রগতি সম্পর্কে অবহিত করেন। দু’সপ্তাহের এই মহড়া গত ১২ই মার্চ শুরু হয়েছিল। মহড়ায় ভারত ও ওমানের ৬০ জন করে সেনা অংশগ্রহণ করেন।
আধা-শহর ও পার্বত্য এলাকায় জরুরি পরিস্থিতিতে অভিযান চালানোর কৌশলগত নানা বিষয় নিয়ে দুই দেশের সেনাবাহিনীর মধ্যে যৌথ পরিকল্পনা রচনা ও তার মহড়া চালানো হয়। বিভিন্ন ক্ষেত্রে ঘনিষ্ঠ সমন্বয় বজায় রেখে তথ্যের আদানপ্রদান, যৌথ অভিযান পরিকল্পনা প্রণয়ন সহ অন্যান্য বিষয়েও দু’পক্ষের মধ্যে মহড়া পরিচালিত হয়েছে। এছাড়াও, মহড়ায় অংশগ্রহণকারী দু’দেশের সেনাবাহিনীর আধিকারিকরা হিংসা ও সন্ত্রাস দমনের নানা কার্যকর উপায় নিয়েও বিশদে আলাপ-আলোচনা করেন।
দুই দেশের সেনাবাহিনীর মধ্যে এই মহড়া ভারত ও ওমানের সম্পর্ককে আরও মজবুত করতে সুদূরপ্রসারী ভূমিকা নেবে বলে মনে করা হচ্ছে।
CG/BD/DM
(Visitor Counter : 217
প্রধানমন্ত্রীরদপ্তর
জম্মু ও কাশ্মীরে সন্ত্রাসবাদের ষড়যন্ত্রকে ব্যর্থ করে দেওয়ার জন্য প্রধানমন্ত্রী সুরক্ষা বাহিনীকে অভিনন্দন জানিয়েছেন
নতুন দিল্লি, ২০ নভেম্বর, ২০২০
প্রধানমন্ত্রী শ্রী নরেন্দ্র মোদী জম্মু ও কাশ্মীরে জৈশ এ মহম্মদের সন্ত্রাসবাদের চক্রান্ত ব্যর্থ করে দেওয়ার জন্য সুরক্ষা বাহিনীকে অভিনন্দন জানিয়েছেন। এক টুইট বার্তায় প্রধানমন্ত্রী বলেছেন, পাকিস্তান ভিত্তিক সন্ত্রাসবাদী সংগঠন জইশ-ই-মহম্মদ গোষ্ঠীর চার সন্ত্রাসবাদীর চক্রান্ত ব্যর্থ করা হয়েছে। তাদের কাছে মজুত থাকা প্রতুর পরিমাণ অস্ত্র ও বিস্ফোরক এই প্রমাণই দেয় যে তারা বড় ধরনের হামলার ছক কষেছিল, যা আবারও ব্যর্থ হয়েছে।
প্রধানমন্ত্রী তাঁর টুইটে আরও জানিয়েছেন যে, আমাদের দেশের সুরক্ষা বাহিনী আবারও চরম সাহসিকতা এবং পেশাদারিত্বের নিদর্শন দিয়েছে। তাঁদের এই সতর্কতার জন্য অভিনন্দন, তাঁরা জম্মু-কাশ্মীরে তৃণমূল পর্যায়ের গণতান্ত্রিক প্রক্রিয়াকে ব্যাহত করার একটি ঘৃণ্য ষড়যন্ত্র রুখতে পেরেছেন।
প্রধানমন্ত্রীরদপ্তর
বিশ্ব কুস্তি চ্যাম্পিয়নশিপ ২০২১-এ পদক জয়ের জন্য অংশু মালিক ও সরিতা মোর'কে প্রধানমন্ত্রী অভিনন্দন জানিয়েছেন
নতুন দিল্লি,১০ অক্টোবর, ২০২১
বিশ্ব কুস্তি চ্যাম্পিয়নশিপ ২০২১ -এ রৌপ্য পদক জেতার জন্য অংশু মালিক ও ব্রোঞ্জ পদক জেতার জন্য সারিতা মোরকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন:
"বিশ্ব কুস্তি চ্যাম্পিয়নশিপ ২০২১ -এ রৌপ্য পদক জেতার জন্য অংশু মালিক ও ব্রোঞ্জ পদক জেতার জন্য সারিতা মোরকে অভিনন্দন। এই অসামান্য ক্রীড়াবিদদের তাদের ভবিষ্যৎ প্রয়াসের জন্য শুভেচ্ছা জানাই।"
CG/SS
(
প্রতিরক্ষামন্ত্রক
প্রতিরক্ষা সামগ্রী পরীক্ষা – নিরীক্ষার জন্য পরিকাঠামো খাতে প্রতিরক্ষা মন্ত্রী শ্রী রাজনাথ সিং-এর ৪০০ কোটি টাকা বরাদ্দ
নতুন দিল্লি, ১৫ই মে, ২০২০
দেশীয় প্রযুক্তিতে প্রতিরক্ষা বাহিনী ও বায়ুসেনার জন্য ব্যবহৃত সরঞ্জাম তৈরির কাজে গতি আনতে প্রতিরক্ষা মন্ত্রী শ্রী রাজনাথ সিং, উৎপাদিত সামগ্রীর পরীক্ষা – নিরীক্ষার জন্য উন্নত পরিকাঠামো গড়ে তুলতে ৪০০ কোটি টাকা বরাদ্দ করেছেন। বেসরকারী সংস্থাগুলির সঙ্গে আগামী ৫ বছরে এধরণের ৬ থেকে ৮টি পরীক্ষা – নিরীক্ষার ব্যবস্থা কেন্দ্র গড়ে তোলা হবে। এর ফলে দেশে প্রতিরক্ষা সরঞ্জাম উৎপাদনের কাজে গতি আসবে। বিদেশ থেকে এধরণের সামগ্রী আমদানী কম করা যাবে এবং দেশ, আত্মনির্ভর হয়ে উঠবে।
এই প্রকল্পে কেন্দ্র, ৭৫ শতাংশ অর্থের যোগান দেবে। বাকি ২৫ শতাংশ অর্থ আসবে ভারতীয় বেসরকারী সংস্থা এবং রাজ্য সরকারগুলিকে নিয়ে গঠিত একটি ব্যবস্থাপনা থেকে।
প্রতিরক্ষা শিল্পের দুটি করিডরে উৎপাদিত সামগ্রীগুলির এই ব্যবস্থায় পরীক্ষা – নিরীক্ষা করা হবে। তবে, এধরণের পরিকাঠামো শুধুমাত্র ঐ করিডরের মধ্যেই সীমাবদ্ধ থাকবে না।
এবিষয়ে বিস্তারিত জানতে নিচের লিঙ্কে ক্লিক করুন -
https://ddpmod.gov.in/sites/default/files/pdfupload/DTIS%20Guidelines.pdf
(CG/CB/SFS
মানবসম্পদবিকাশমন্ত্রক
২০২২-এর পরীক্ষা পে চর্চার পঞ্চম সংস্করণে অংশগ্রহণের জন্য নাম নথিভুক্তিকরণের সময়সীমা বাড়িয়ে আগামী তেসরা ফেব্রুয়ারি পর্যন্ত করা হয়েছে
নয়াদিল্লি, ২৮ জানুয়ারি, ২০২২
২০২২-এর পরীক্ষা পে চর্চার পঞ্চম সংস্করণে অংশগ্রহণের জন্য নাম নথিভুক্তিকরণের সময়সীমা বাড়িয়ে আগামী তেসরা ফেব্রুয়ারি পর্যন্ত করা হয়েছে। প্রধানমন্ত্রী শ্রী নরেন্দ্র মোদীর এক অনন্য চিন্তাভাবনার ফলস্বরূপ ‘পরীক্ষা পে চর্চা’ অনুষ্ঠান চালু করেছিলেন, যেখানে সারা দেশের এবং বিদেশের ছাত্রছাত্রী, অভিভাবক, শিক্ষক-শিক্ষিকা তাঁর সঙ্গে আলাপচারিতায় অংশগ্রহণ ও পরীক্ষার উদ্ভূত চাপ কাটিয়ে উঠে জীবনকে এক উৎসব হিসাবে উদযাপন করতে পারেন।
২০২১ সালের মতো এবারও এই অনুষ্ঠান অনলাইন মাধ্যমে হবে। নবম থেকে দ্বাদশ শ্রেণী পর্যন্ত ছাত্রছাত্রী, শিক্ষক-শিক্ষিকা এবং অভিভাবকদের অনলাইন প্রতিযোগিতার মাধ্যমে নির্বাচন করা হবে। নাম নথিভুক্তিকরণের জন্য লিঙ্কটি হ’ল - https://innovateindia.mygov.in/ppc-2022। ২০২১ সালের ২৮শে ডিসেম্বর থেকে এই নাম নথিভুক্তিকরণ প্রক্রিয়া শুরু হয়েছে। এটি চলবে চলতি বছরের তেসরা ফেব্রুয়ারি পর্যন্ত।
(CG/SS/SB
রেলমন্ত্রক
ট্রেন বাতিল
কলকাতা, ২১ অক্টোবর, ২০২১
পূর্ব মধ্য রেলের সুপারিশ অনুযায়ী নিম্নলিখিত ট্রেনগুলি উল্লিখিত তারিখে বাতিল থাকবে-
|
|
ক্রমিক সংখ্যা
|
|
ট্রেন
|
|
যাত্রা শুরু
|
|
১.
|
|
০৯৪১৩
আমেদাবাদ-কলকাতা স্পেশাল
|
|
২৭.১0.২০২১
|
|
২.
|
|
০৯৪১৪
কলকাতা-আমেদাবাদ স্পেশাল
|
|
২৩.১0.২০২১ এবং ৩০.১০.২০২১
|
|
৩.
|
|
০৯৬০৮
মাদার জং-কলকাতা স্পেশাল
|
|
২৫.১০.২০২১
|
|
৪.
|
|
০৯৬০৭
কলকাতা-মাদার জং স্পেশাল
|
|
২১.১০.২০২১
|
|
৫.
|
|
০৩০২৫
হাওড়া-ভোপাল স্পেশাল
|
|
২৫.১০.২০২১
|
|
৬.
|
|
০৩০২৬
ভোপাল-হাওড়া স্পেশাল
|
|
২৭.১০.২০২১
এরজন্য যাত্রীদের যে অসুবিধা হচ্ছে তাতে রেল কর্তৃপক্ষ গভীরভাবে দুঃখপ্রকাশ করেছে।
SSS/SS/NS
(Visitor Counter : 14
নীতিআয়োগ
ষষ্ঠ ভারত-চীন কৌশলগত অর্থনৈতিক সংলাপ ৭-৯ সেপ্টেম্বর অনুষ্ঠিত হবে
নয়াদিল্লি, ০৬ সেপ্টেম্বর, ২০১৯
নতুন দিল্লীতে আগামীকাল থেকে ষষ্ঠ ভারত-চীন কৌশলগত অর্থনৈতিক সংলাপ শুরু হবে। তিন দিনের এই সংলাপে পরিকাঠামো, শক্তি, উন্নত প্রযুক্তি সম্পদের সংরক্ষণ, ঔষধ শিল্প এবং নীতি সমন্বয়ের ওপর যৌথ কার্যকরী গোষ্ঠীগুলির গোলটেবিল বৈঠক হবে।
সরকারি এক বিবৃতিতে জানানো হয়েছে এই সংলাপে ভারতীয় দলের নেতৃত্ব দেবেন নীতি আয়োগের ভাইস চেয়ারম্যান। চীনা প্রতিনিধি দলের নেতৃত্বে থাকবেন ন্যাশনাল ডেভেলপমেন্ট অ্যান্ড রিফর্মস কমিশনের চেয়ারম্যান। উভয় পক্ষের নীতি নির্ধারক, শিল্প এবং শিক্ষা ক্ষেত্রের শীর্ষস্হানীয় ব্যক্তিত্বরা এই সংলাপে অংশগ্রহণ করবেন। ২০১০ সালের ডিসেম্বর মাসে চীনা প্রধানমন্ত্রী ওয়েন জিয়াবাও-এর ভারত সফরের সময় তদানন্তিন যোজনা কমিশন এবং ন্যাশনাল ডেভেলপমেন্ট অ্যান্ড রিফর্মস কমিশন অফ চায়নাকে নিয়ে কৌশলগত অর্থনৈতিক সংলাপের উদ্যোগ শুরু হয়েছিল। এর উদ্দেশ্য, দ্বিপাক্ষিক সহযোগিতার ক্ষেত্রকে বাড়ানোর লক্ষ্যে প্রয়োজনীয় পদক্ষেপ গ্রহণ করা।
CG/CB/NS
(Visitor Counter : 97
বিদ্যুৎমন্ত্রক
বিদ্যুৎ বন্টন ব্যবস্থাপনায় উন্নত প্রযুক্তি চালু করার জন্য পাওয়ারথন-২০২২ –এর সূচনা করেছেন বিদ্যুৎ মন্ত্রী
নতুন দিল্লি, ০৭ ফেব্রুয়ারি, ২০২২
কেন্দ্রীয় বিদ্যুৎ ও পুনর্নবীকরণ যোগ্য শক্তি মন্ত্রী শ্রী আর কে সিং আজ ভার্চুয়াল মাধ্যমে পাওয়ারথন-২০২২ –এর সূচনা করেছেন। বিদ্যুৎ বন্টন ব্যবস্থাপনায় জটিল সমস্যা সমাধান এবং গুণমান ও নির্ভরযোগ্য বিদ্যুৎ সরবরাহ নিশ্চিত করতে প্রযুক্তিচালিত সমাধানের পথ খুঁজে বের করার উদ্দেশ্যে এই হ্যাকাথন প্রতিযোগিতার আয়োজন করা হয়েছে।
অনুষ্ঠানের ভাষণে কেন্দ্রীয় মন্ত্রী শ্রী আর কে সিং জানান, এই কর্মসূচিটি বিদ্যুৎ ক্ষেত্রের জন্য খুবই প্রয়োজনীয়। এই প্রতিযোগিতায় স্থানীয় সংস্থা যুক্ত হতে পারবে। প্রযুক্তিবিদদের বিদ্যুৎ বন্টন ক্ষেত্রে বর্তমানে সমস্যা সমাধানের পাশাপাশি নির্ভরযোগ্য বিদ্যুৎ সরবরাহের ক্ষেত্রে উদ্ভাবনী চিন্তাভাবনা নিয়ে এগিয়ে আসার আহ্বান জানান তিনি। অনুষ্ঠানে বিদ্যুৎ মন্ত্রকের সচিব শ্রী অলোক কুমার সহ বিদ্যুৎ মন্ত্রকের অন্য শীর্ষ আধিকারিক, বিদ্যুৎ বন্টন সংস্থাগুলির কার্যনির্বাহী অধিকর্তা ও প্রযুক্তিবিদরা অংশ নেন।
আইআইটি বোম্বে, এসআইএনই-এর সহযোগিতায় আরইসি লিমিটেড এই পাওয়ারথন-২০২২ –এর আয়োজন করেছে। এখানে প্রযুক্তি সলিউশন প্রোভাইডার, স্টার্ট আপ, শিক্ষা প্রতিষ্ঠান, গবেষণা প্রতিষ্ঠান এবং রাজ্য ও কেন্দ্রীয় সরকার পরিচালিত বিদ্যুৎ উৎপাদন ক্ষেত্রে যুক্ত সংস্থাগুলি অংশ নিয়েছে। বিদ্যুৎ বন্টনের ক্ষেত্রে জটিল সমস্যা সমাধানে উদ্ভাবনী চিন্তাভাবনার জন্যই এই উদ্যোগ নেওয়া হয়েছে। হ্যাকাথন প্রতিযোগিতায় অংশগ্রহণের জন্য নাম নথিভুক্ত করা যাবে https://sineiitb.org/mop/powerthon2022.html
এই লিঙ্কের মাধ্যমে।
CG/SS/SKD/
(Visitor Counter : 141
প্রতিরক্ষামন্ত্রক
ভারত ও মালয়েশিয়ার মধ্যে 'ভারতীয় প্রতিরক্ষা শিল্পের সহযোগিতামূলক অংশীদারিত্বের জন্য বিশ্বব্যাপী প্রচার' বিষয়ক ওয়েবিনার
নতুন দিল্লি, ১৮ আগস্ট, ২০২১
গুরুত্বপূর্ণ বিষয় সমূহ-বন্ধুত্বসুলভ দেশগুলির সঙ্গে একের পর এক ওয়েবিনার সিরিজপ্রতিরক্ষা খাতে রপ্তানি বৃদ্ধির প্রতি গুরুত্বারোপ, ২০২৫ সালের মধ্যে প্রতিরক্ষা খাতে রপ্তানি বাবদ ৫ বিলিয়ন মার্কিন ডলার করার লক্ষ্যমাত্রাওয়েবিনারে ১৫০ জনেরও বেশি প্রতিনিধি অংশ নিয়েছেএকশটিরও বেশি ভার্চুয়াল প্রদর্শনী স্টল তৈরি করা হয়েছেসোসাইটি অফ ইন্ডিয়ান ডিফেন্স ম্যানুফ্যাকচারার্স, এসআইডিএম- এর মাধ্যমে প্রতিরক্ষা মন্ত্রক এই ওয়েবিনারের আয়োজন করেছে
ভারত ও মালয়েশিয়ার মধ্যে একটি ওয়েবিনার এবং এক্সপো- আয়োজন করা হয়েছিল গত ১৭ আগস্ট, ২০২১। এই ওয়েবিনারের বিষয় ছিল- 'ভারতীয় প্রতিরক্ষা শিল্পের সহযোগিতামূলক অংশীদারিত্বের জন্য বিশ্বব্যাপী প্রচার।'এই ওয়েবিনারের আয়োজক ছিল, প্রতিরক্ষা মন্ত্রকের অধীন প্রতিরক্ষা উৎপাদন বিভাগ। যদিও সোসাইটি অফ ইন্ডিয়ান ডিফেন্স ম্যানুফ্যাকচারার্স এই ওয়েবিনারের প্রত্যক্ষ সহযোগিতা করেছে। ভারতের প্রতিরক্ষা খাতে রপ্তানি ২০২৫ সালের মধ্যে ৫ বিলিয়ন মার্কিন ডলার করার লক্ষ্যমাত্রা নিয়ে বন্ধুত্বসুলভ দেশ গুলির সঙ্গে এই ধরনের ওয়েবিনার লাগাতার করার সিদ্ধান্ত নেওয়া হয়েছে।
প্রতিরক্ষা মন্ত্রকের অধীন প্রতিরক্ষা শিল্প উৎপাদন, ডিআইপি-র যুগ্ম-সচিব শ্রী অনুরাগ বাজপেয়ী সহ ভারত ও মালয়েশিয়ার বরিষ্ঠ আধিকারিকরা এই ওয়েবিনারে অংশ নিয়েছিলেন। যুগ্ম সচিব বলেন যে, ভারতের তৈরি প্রতিরক্ষা মূলক সাজ-সরঞ্জাম আন্তর্জাতিক মানের এবং সাশ্রয়কারী। যুগ্ম সচিব উল্লেখ করেন যে, ভারতে একটি শক্তিশালী জাহাজ নির্মাণ শিল্প রয়েছে। যেখানে রাষ্ট্রয়ত্ত ও বেসরকারি সংস্থাগুলি বিশ্বমানের জাহাজ নির্মাণ করে। তিনি বেশ জোরের সঙ্গে বলেন যে, ভারত বিমান রক্ষণাবেক্ষণ, মেরামত ও সংস্কারের মাধ্যমে নিজেকে প্রতিষ্ঠিত করেছে। ভারত এবং মালয়েশিয়া উভয় দেশ এই সেক্টরে সহযোগিতা করতে পারে। দ্য সোসাইটি অফ ইন্ডিয়ান ডিফেন্স মেনুফেকচারার্স এবং কেপিএমজি যৌথভাবে এই ওয়েবিনারে একটি নলেজ পেপার প্রস্তুত করেছে।
৯ টি ভারতীয় সংস্থা, যার মধ্যে রয়েছে ভারত ইলেকট্রনিক্স লিমিটেড, হিন্দুস্তান এরোনটিক্স লিমিটেড, গার্ডেনরিচ শিপবিল্ডার্স অ্যান্ড ইঞ্জিনিয়ার্স, এল অ্যান্ড টি ডিফেন্স এবং ভারত ফর্জ লিমিটেড প্রভৃতি। এই সংস্থাগুলি ওয়েবিনারে উপস্থাপনা করেছিল। এর পাশাপাশি, মালয়েশিয়ার অ্যারোস্পেস টেকনলজি সিস্টেমস কর্পোরেশন, এএমপি কর্পোরেশন, ডিফটেক আনম্যান্ড সিস্টেম এবং ইনোপিক এস ডি এন বি এইচ ডি সংস্থাগুলিও উপস্থাপনা করেছিল।
এই ওয়েবিনারে ১৫০ জনেরও বেশি প্রতিনিধি অংশগ্রহণ করে। একশটি ভার্চুয়াল প্রদর্শনী স্টলেরও ব্যবস্থা করা হয়েছিল।
CG/ SB
(Visitor Counter : 116
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৯৩.৫৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৬.৪৬ কোটি টিকার ডোজ রয়েছে
নতুন দিল্লি, ২৩ মে, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন,২০২১ থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ২৩ মে পর্যন্ত ১৯৩.৫৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৪৬ লক্ষ  টিকার ডোজ রয়েছে।
CG/SB
(Visitor Counter : 94
প্রধানমন্ত্রীরদপ্তর
প্রধানমন্ত্রী রাষ্ট্রসংঘের সাধারণ সভায় ভাষণ দিয়েছেন
নতুনদিল্লী, ২৭ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী নিউইয়র্কে আজ  রাষ্ট্রসংঘের সাধারণ সভার ৭৪ তম অধিবেশনে ভাষণ দিয়েছেন।
মহাত্মা গান্ধীর প্রসঙ্গ উল্লেখ করে প্রধানমন্ত্রী বলেন, বিশ্বের শান্তি, প্রগতি, উন্নয়নে বর্তমান যুগেও গান্ধীজির সত্য ও অহিংসার বার্তা প্রাসঙ্গিক ।
প্রধানমন্ত্রী তাঁর ভাষণে সরকারের স্বচ্ছ ভারত, আয়ুষ্মান ভারত, জন ধন যোজনা, ডিজিটাল পরিচয়  সহ নানা জনমুখি উদ্যোগের মাধ্যমে যে পরিবর্তন হচ্ছে, সে বিষয়ে অবহিত করেন। তিনি বলেন, ভারত যখন এই ধরণের পদক্ষেপগুলি গ্রহণ করে, তখন তা সারা বিশ্বে আশার সঞ্চার করে।
শ্রী নরেন্দ্র মোদী একবার ব্যবহারযোগ্য প্লাস্টিকের ব্যবহার বন্ধের উদ্যোগের বিষয় উল্লেখ করেন। তিনি বলেন আগামী পাঁচ বছরে সরকারের অঙ্গীকার হল প্রতিটি পরিবারের জন্য বাড়ি,প্রতিটি বাড়িতে জল সরবরাহ এবং যক্ষা দূরীকরণ।
জলকল্যাণ হল ভারতীয় সংস্কৃতির অঙ্গ। জনগণের অংশগ্রহণের মাধ্যমে জনকল্যাণে ব্রতী হওয়া তাঁর সরকারের মন্ত্র ।
১৩০ কোটি ভারতবাসীর স্বপ্নপূরণের জন্য সরকারের নানা উদ্যোগে উপকৃত হবে আসলে সারা পৃথিবী। শ্রী মোদী বলেন, “ আমরা শুধু আমাদের জনগণের কল্যাণে কাজ করছি না। আমাদের প্রয়াস সারা বিশ্বের জন্য। তাই আমাদের আদর্শ সবকা সাথ, সবকা বিকাশ সবকা বিশ্বাস”।
সন্ত্রাসবাদকে বিশ্বে সবথেকে বড় চ্যালেঞ্জ বলে উল্লেখ করে প্রধানমন্ত্রী মানবতার স্বার্থে সকল রাষ্ট্রকে এর বিরুদ্ধে একজোট হবার আহ্বান জানান। তিনি বলেন, “ ভারত হল সেই দেশ যে, বিশ্বকে যুদ্ধ দেয়নি, বুদ্ধর শান্তির বানী দিয়েছে। “ রাষ্ট্রসংঘের শান্তিরক্ষী বাহিনীতে ভারতের অবদানের কথাও তিনি উল্লেখ করেন।
প্রধানমন্ত্রী বহুস্তরীয় ব্যবস্থাপনার লক্ষ্যে আন্তর্জাতিক সম্প্রদায়কে নতুন দিশা দেখানোর জন্য আবেদন জানান। তিনি বলেন, পৃথিবী আজ নতুন এক যুগে এসে পৌছেছে। এখানে রাষ্ট্রগুলির নিজেদের সীমানার মধ্যে আবদ্ধ হয়ে থাকার কোন অবকাশ নেই। “বিভাজিত বিশ্ব, কারো স্বার্থ রক্ষা করবে না।“
স্বামী বিবেকানন্দ এবং তামিল দার্শনিক কানিয়ান পুঙ্গুনদ্রানারের উক্তি উল্লেখ করে প্রধানমন্ত্রী, বিভিন্ন আন্তর্জাতিক চ্যালেঞ্জ মোকাবিলায় সংঘবদ্ধ প্রয়াসের কথা বলেন। তিনি বলেন, বিশ্বের বৃহত্তম গণতন্ত্র সারা পৃথিবীকে “সম্প্রীতি এবং শান্তি”র বাণী প্রচার করছে।
বিশ্ব জুড়ে উষ্ণায়ণের প্রসঙ্গ উল্লেখ করে প্রধানমন্ত্রী বলেন, যদিও ভারতের মাথাপিছু কার্বন নিঃসরণের হার কম, তবুও এই সমস্যা মোকাবিলায় ভারত প্রথম সারিতে রয়েছে। জলবায়ু পরিবর্তনের মোকাবিলায়,৪৫০ গিগাওয়াট পূনর্নবীকরণযোগ্য শক্তি উৎপাদনের লক্ষ্যমাত্রা, আন্তর্জাতিক সৌর জোট গঠন সহ তাঁর সরকারের গৃহীত নানা পদক্ষেপের কথাও তিনি তাঁর ভাষণে উল্লেখ করেন।
CG/CB
(Visitor Counter : 92
রাষ্ট্রপতিরসচিবালয়
দুর্গাপুজোর প্রাক্কালে দেশবাসীকে রাষ্ট্রপতির শুভেচ্ছা
নতুন দিল্লি, ১২ অক্টোবর, ২০২১
রাষ্ট্রপতি শ্রী রামনাথ কোবিন্দ দুর্গাপুজোর প্রাক্কালে এক বার্তায় বলেছেন, "দুর্গাপুজোর পবিত্র উৎসব উপলক্ষে দেশ-বিদেশে ছড়িয়ে থাকা ভারতীয়দের শুভেচ্ছা ও শুভকামনা জানাই।
দেবী দুর্গা শক্তির প্রতীক এবং নারী শক্তির এক মূর্ত স্বরূপ। অশুভের বিরুদ্ধে শুভর জয়কেই দুর্গা পুজো প্রতিফলিত করে। মা দুর্গার ৯টি ভিন্ন ভিন্ন রূপ জীবন তথা প্রকৃতির সঙ্গে নিবিড় সম্পর্ককেই তুলে ধরে।
এই উৎসব উপলক্ষে আসুন আমরা এমন এক সমাজ গঠনের সংকল্প করি, যেখানে মহিলারা আগের থেকেও বেশি সম্মান পাবেন এবং দেশ গঠনে সমান অংশীদার হয়ে উঠবেন।
আমি ঈশ্বরের কাছে প্রার্থনা করি, সাধারণ মানুষের মধ্যে আনন্দের এই উৎসব শান্তি, সৌভ্রাতৃত্ব ও একতার মানসিকতাকে আরও দৃঢ় করুক এবং দেশের সেবায় ও অগ্রগতিতে আমরা নিজেদের পুনর্উৎসর্গ করি।"
CG/BD/AS/
(Visitor Counter : 173
স্বরাষ্ট্র মন্ত্রক
ছত্তিশগড়ে গত তেসরা এপ্রিল নকশাল বিরোধী অভিযানে যেসব পুলিশ কর্মী শহীদ হয়েছেন, তাদের প্রতি কেন্দ্রীয় স্বরাষ্ট্রমন্ত্রী শ্রদ্ধার্ঘ্য
নতুনদিল্লি, ৪ঠা এপ্রিল, ২০২১
কেন্দ্রীয় স্বরাষ্ট্রমন্ত্রী শ্রী অমিত শাহ তেসরা এপ্রিল ছত্তিশগড়ে নকশাল বিরোধী অভিযান চালানোর সময় পুলিশের যেসব কর্মী নিহত হয়েছেন তাদের প্রতি শ্রদ্ধা নিবেদন করেছেন। শ্রী শাহ্ শহীদদের পরিবার এবং দেশকে তিনি আশ্বস্ত করে বলেছেন, পুলিশ কর্মীদের এই আত্মোৎসর্গ কখনোই বিফলে যাবেনা ।
শ্রী শাহ্ বলেছেন নকশালদের বিরুদ্ধে আমাদের লড়াই পূর্ণ শক্তি, দৃঢ় এবং তীব্রভাবে বজায় থাকবে এবং আমরা এর শেষ দেখে ছাড়ব।
কেন্দ্রীয় স্বরাষ্ট্রমন্ত্রী বলেছেন, যেহেতু তল্লাশি অভিযান এখনো চলছে তাই এই মুহূর্তে তিনি মৃতের সংখ্যা সম্পর্কে কিছু বলবেন না।
শ্রী শাহ কেন্দ্রীয় স্বরাষ্ট্রমন্ত্রক, গোয়েন্দা বিভাগ এবং কেন্দ্রীয় সশস্ত্র বাহিনীর আধিকারিকদের সঙ্গে সর্বশেষ পরিস্থিতি পর্যালোচনার জন্য বৈঠক করেছেন।
CG/CB
(Visitor Counter : 124